
[bookmark: TextBodyBegin]Европейският парламент,
–	като взе предвид делегирания регламент на Комисията (C(2025)03151),
–	като взе предвид писмото на Комисията от 21 май 2025 г., с което последната отправя искане към Парламента да заяви, че няма да представя възражения срещу делегирания регламент,
–	като взе предвид писмото от 4 юни 2025 г. на комисията по земеделие и развитие на селските райони до председателя на Съвета на председателите на комисии,
–	като взе предвид член 290 от Договора за функционирането на Европейския съюз,
–	като взе предвид Регламент (ЕС) 2021/2115 на Европейския парламент и на Съвета[footnoteRef:1], и по-специално член 122, буква а) от него, [1:  	Регламент (ЕС) 2021/2115 на Европейския парламент и на Съвета от 2 декември 2021 г. за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ L 435, 6.12.2021 г., стр. 1, ELI: http://data.europa.eu/eli/reg/2021/2115/oj).] 

–	като взе предвид член 114, параграф 6 от своя Правилник за дейността,
–	като взе предвид препоръката за решение на комисията по земеделие и развитие на селските райони,
–	като взе предвид обстоятелството, че не са представени възражения в срока, предвиден в член 114, параграф 6 от своя Правилник за дейността, който срок изтече на 17 юни 2025 г.,
А.	като има предвид, че в актуалната обстановка на продължаваща нестабилност в селскостопанския сектор в целия Съюз няколко държави членки вече срещнаха трудности при вземането на решение през първите няколко месеца на 2025 г. дали е необходимо да преразгледат своите решения за прехвърляне, взети през 2022 г. съгласно член 17, параграф 5, член 88, параграф 7 и член 103 от Регламент (ЕС) 2021/2115, и че поради това се счита за необходимо да се предостави допълнително време на държавите членки за планирането на тези прехвърляния;
Б.	като има предвид, че срокът, определен в член 3, параграф 4 от Делегиран регламент (ЕС) 2023/370 на Комисията[footnoteRef:2], изтече на 31 май 2025 г., изключително важно е следователно 31 август 2025 г. да се определи възможно най-бързо като новия срок за подаване на искания за изменение, за да се предостави възможност на държавите членки за подходящо планиране и разглеждане; [2:  	Делегиран регламент (ЕС) 2023/370 на Комисията от 13 декември 2022 г. за допълнение на Регламент (ЕС) 2021/2115 на Европейския парламент и на Съвета по отношение на процедурите, сроковете за подаване от държавите членки на искания за изменение на стратегическите планове по ОСП и другите случаи, в които не се прилага максималният брой изменения на стратегическите планове по ОСП (ОВ L 51, 20.2.2023 г., стр. 25, ELI: http://data.europa.eu/eli/reg_del/2023/370/oj).] 

В.	като има предвид, че Делегиран регламент (ЕС) 2023/370 следва да бъде съответно изменен;
1.	заявява, че не представя възражения срещу делегирания регламент;
2.	възлага на своя председател да предаде настоящото решение на Съвета и на Комисията.



image1.png




